'n Hele dag van pamperlang - Life Style - Erongo
Monday, September 28th, 2020 14:53:29
15 December 2016 | Life Style
Praat van bederf. Dit is wat met senior burgers van Swakopmund se Mondesa-woonbuurt gebeur het toe Grace Amunyela van die instansie I Care op Menseregtedag in die saal van die Katolieke Kerk oorgeneem het.
Grace is deur 'n span helpers bygestaan toe die senior burgers se hande en voete behandel en gesmeer is en allerlei mooimaakgoedjies ook gebruik is om die Kersseisoen tegemoet te gaan. 'n Feesmaal is ook by die geleentheid aan die 63 grysaards voorgesit.
Toe een van die gryses by die geleentheid as ouma aangespreek is, het sy gesê sy is nou nie 'n ouma nie, maar wel 'n "lady".
Onder die borge van die dag was apteke, eiendomsmakelaars, private gesinne en gewone winkels. Van die kosmetiese ware wat geskenk was, is tandepasta, tandeborsels, gesigdoekies, smeermiddels en rome en badseep.